Tæp 20% Búlgara til í að selja atkvæði sitt Algengt er að atkvæði séu seld í Búlgaríu Reuters Rúmlega 12% Búlgara eru reiðubúnir til að selja atkvæði sitt og 6,8% eru til í það fái þeir meira greitt fyrir það en gengur og gerist í búlgörskum kosningum . Þing - og forsetakosningar fara fram í Búlgaríu á sunnudag en landið er eitt fátækasta aðildarríki Evrópusambandsins . Þetta kemur fram í nýrri könnun sem samtökin Transparency International gerðu meðal kjósenda í Búlgaríu . Í fyrri kosningum hefur atkvæðið yfirleitt verið seld á um 30 leva , um 2.400 krónur , í strjábýli en meira fæst fyrir atkvæðið í þéttbýli eða 50 leva . Af þeim eitt þúsund sem tóku þátt í könnuninni sögðu 7% að þeir væru beittir þrýstingi frá vinnuveitendum um hvaða frambjóðendur þeir ættu að merkja við á kjörstað .